দেশের পরবর্তী প্রধান বিচারপতি কে? দেখুন

নয়াদিল্লি: শীর্ষ আদালত পেতে চলেছে নতুন প্রধান বিচারপতি (Chief Justice Of India)। পরবর্তী প্রধান বিচারপতি হচ্ছেন বিচারপতি ভূষণ রামকৃষ্ণ গভাই (Justice Bhushan Ramkrishna Gavai)। সুপ্রিম কোর্ট (Supreme Court) সূত্রে খবর, প্রধান বিচারপতি সঞ্জীব খান্না তাঁর উত্তরসূরি হিসেবে গাভাইয়ের নাম আইন মন্ত্রকে পাঠিয়েছেন। সরকারের তরফে নামের উপর সিলমোহর দেওয়া হয়েছে। আগামী ১৪ মে দেশের প্রধান বিচারপতি হিসেবে শপথ নেবেন বিআর গাভাই। তবে প্রধান বিচারপতি হিসাবে বিআর গভাইয়ের মেয়াদ বেশিদিন নয়। আগামী নভেম্বর মাসেই অবসর গ্রহণ করবেন তিনি। মাত্র ৬ মাসের জন্য সুপ্রিম কোর্টের প্রধান বিচারপতির দায়িত্ব ভার তাঁর কাঁধে থাকবে।

বিআর গভাই সুপ্রিম কোর্টের দ্বিতীয় দলিত প্রধান বিচারপতি হতে চলেছেন। এর আগে ২০০৭ সালে প্রধান বিচারপতি পদে বসেছিলেন কেজি বালাকৃষ্ণণ। আগামী ১৩ মে অবসর নিতে চলেছেন প্রধান বিচারপতি সঞ্জীব খান্না। তার পরেরদিনই প্রধান বিচারপতির পদে বসবেন বিআর গভাই। নিয়ম অনুযায়ী যিনি প্রধান বিচারপতির ক্ষমতায় আসীন থাকেন তিনি পরবর্তী প্রধান বিচারপতির নাম প্রস্তাব করেন। সেই মতোই বিচারপতি গাভাইয়ের নাম সুপারিশ করেছেন বর্তমান বিচারপতি সঞ্জীব খন্না। নরেন্দ্র মোদি সরকারের নোটবন্দির সিদ্ধান্ত বহাল রাখা থেকে নির্বাচনী বন্ডকে অসাংবিধানিক ঘোষণা করার যে রায় আসে, তার অংশ ছিলেন।